
H O T Ă R Â R E A Nr.65
 Din 25 mai 2021
Privind aprobarea încheierii unui protocol de colaborare între Primăria Comunei Bratca şi A.B.A Crișuri Oradea, în vederea executării lucrărilor de decolmatare a unui afluent al văii Beznea.
Având în vedere:

- Referatul de aprobare inițiat de primarul comunei Bratca, înregistrat sub nr.1611/18.05.2021 prin care se propune aprobarea încheierii unui protocol de colaborare între Primăria Comunei Bratca şi A.B.A Crișuri Oradea, în vederea executării lucrărilor de decolmatare a unui afluent al văii Beznea.
- Raportul de specialitate nr.1612/18.05.2021 al Inspectorului de mediu, pentru aprobarea încheierii unui protocol de colaborare între Primăria Comunei Bratca şi A.B.A Crișuri Oradea, în vederea executării lucrărilor de decolmatare a unui afluent al văii Beznea.

- Documentația – modelul cadru al protocolului de colaborare, înregistrat sub nr.1610 din 18.05.2021  între Comuna Bratca și A.B.A Crișuri Oradea, în vederea executării lucrărilor de decolmatare a unui afluent al văii Beznea.
- avizele comisiilor de specialitate din cadrul Consiliului local al comunei Bratca;

Ținând seama de prevederile:

- art.8, lit.k) şi art.12, lit.d) din OUG nr. 21 din 30 ianuarie 2002 privind gospodărirea localităţilor urbane şi rurale, cu modificările şi completările ulterioare.

- art.2, lit.a) şi b), art.3, alin.1), art.4, alin. 2) şi art.19, alin.1) din Legea nr.107/1996 a apelor, cu modificările şi completările ulterioare;

- art.5, pct.1,2,3 şi 10, art.8, alin.1), pct.1,3,7,32 şi art.8, alin.2) din Statutul de organizare şi funcţionare a Administraţiei Naţionale "Apele Române", aprobat prin HG nr.1.176 din 29 septembrie 2005, privind aprobarea Statutului de organizare şi funcţionare a Administraţiei Naţionale "Apele Române"

În baza prevederilor art.196 alin.1) lit.b) din O.U.G nr.57/2019 privind Codul administrativ, cu modificările și completările ulterioare.
Cu 11 voturi pentru, 0 abțineri și 0 voturi împotrivă.
CONSILIUL LOCAL AL COMUNEI BRATCA H O T Ă R Ă Ş T E:
Art.1 - Se aprobă încheierea unui protocol de colaborare între Primăria Comunei Bratca şi A.B.A Crișuri Oradea, în vederea executării lucrărilor de decolmatare a unui afluent al văii Beznea, redat în  materialul anexat, care face parte integrantă din prezenta hotărâre.

             Art.2 - Se asigură din bugetul local combustibilul necesar pentru utilajele care vor executa lucrarea menționată  la art.1, fără a se depăși cantitatea de 2000 litri combustibil achiziționat din sumele alocate în bugetul local cu această destinație.

Art.3 - Combustibilul se va aloca în funcție de volumul lucrărilor executate, iar la finalizarea lucrărilor se va întocmi un proces-verbal de recepție comun de către cele două părți, cu privire la lucrările executate și combustibilul consumat.
Art.4 - Cu ducerea la îndeplinire a prevederilor prezentei hotărâri se încredințează Primarul Comunei Bratca.


Art.5 - Prezenta hotărâre se comunică cu: Instituţia Prefectului Judeţului Bihor, primarul comunei Bratca, A.B.A Crișuri Oradea, dosarul ședinței.

